Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 7 ธ.ค.65
Daily Focus-บล.ฟินันเซีย ไซรัส ประจำวันที่ 7 ธ.ค.65
7 ธ.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index ยังอยู่ในช่วงพักตัวตามตลาดหุ้นทั่วโลก ประเมินกรอบการเคลื่อนไหวที่ 1,620-1,635 จุด นอกจากประเด็นการขึ้นดอกเบี้ยของ FED ที่ตลาดยังกังวล อีกปัจจัยสำคัญที่กดดันในระยะนี้และต่อเนื่องในปี 66 คือเศรษฐกิจที่ชะลอรวมถึงความเสี่ยง Recession ล่าสุด CEO หลายบริษัทใหญ่ในสหรัฐฯรวมถึงธนาคารออกมาแสดงความกังวล
รวมถึงบางบริษัทอาจต้องมีการปลดพนักงานออกบางส่วน กลุ่มน้ำมันโดยเฉพาะต้นน้ำคาดว่ายังถ่วงตลาดอย่างต่อเนื่องตามราคาน้ำมันดิบที่ปรับลงแรงเป็นวันที่ 2 เหลือ US$74.25 ต่อบาร์เรลจากความกังวลด้านอุปสงค์ แต่จะเป็นบวกต่อกลุ่ม Anti-Commodity อย่างโรงไฟฟ้า วัสดุก่อสร้าง ปิโตรเคมี เป็นต้นจากต้นทุนที่ต่ำลง
ด้านปัจจัยในประเทศวันนี้ต้องติดตามเงินเฟ้อเดือน พ.ย. ตลาดคาด Headline และ Core +5.86% จากปีก่อน และเพิ่มขึ้น 3.2% จากปีก่อน ตามลำดับ หากออกมาต่ำกว่าคาดจะหนุนบรรยากาศการลงทุนโดยเฉพาะกลุ่ม Domestic และ Consumption Play
กลยุทธ์ : เน้นลงทุนในกลุ่ม Domestic Play ตามเศรษฐกิจที่เร่งตัว//ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน ธ.ค. :  BBL, BDMS, CRC, M, MAJOR